***LISA 1***

***TEHNILINE KIRJELDUS***

**Hanke nimetus:** Kostivere õpperaja taristu ehitamine

**Viitenumber:** 300539

**Hankija:** Riigimetsa Majandamise Keskus (70004459)

1. **Üldinfo.**

1.1. Käesoleva hanke eesmärgiks on Kostivere õpperaja taristu ehitamine.

* 1. 1.2. Tööde teostamise asukoht: Kostivere maastikukaitsealal Parasmäe küla, Jõelähtme vald, Harju maakond, Riigimetsa Majandamise Keskusele kuuluval kinnistul Kostivere kaitseala, katastriüksuse kood 24504:008:1078 ja Jõelähtme küla, Jõelähtme vald, harju maakond, Jõelähtme vallale kuuluval Rebala muuseum kinnistul, katastriüksuse kood 24504:008:0988.

1.3. Lepingu maht tuleneb Selektor Projekt OÜ poolt koostatud „Kostivere õpperaja taristu projekteerimistööd“ põhiprojektist (Töö nr: PH2405). (Lisa 3).

1. **Nõuded ja tööde tehniline kirjeldus.**
   1. Pakkuja peab ehitustööde teostamisel kogu lepinguperioodi jooksul kaasama vastutava isiku (ehitustööde juht), kes peab omama vähemalt kutsekvalifikatsiooni: „Ehitusjuht, tase 5“ või sellega samaväärne või kõrgem kutsekvalifikatsioon või „Diplomeeritud ehitusinsener, tase 6“ või sellega samaväärne või kõrgem kutsekvalifikatsioon.
   2. Töö teostaja on kohustatud paigaldama objektile tööde teostamist kajastava stendi.
   3. Tööde teostaja on kohustatud igapäevaselt kogu ehitusperioodi vältel peale tööde lõppu ja enne tööde üleandmist heakorrastama kogu rekonstrueeritava objekti ümbruse kõigist tööjääkidest ning tagama ehitustööde jooksul külastajate ohutuse, piirates vajadusel ligipääsu ehituses olevale objekti osale, teavitades sellest ette Tellijat.
   4. Ehitusaegsete jäätmekonteinerite, materjali transpordi, ajutise ehitusmaterjalide ladustamisplatsi ja pinnase ladustamise täpne koht näidatakse ehitaja poolt koostatavas ehitustööde organiseerimise kavas mis kooskõlastatakse ehitaja poolt tellijaga ning vastavalt kehtivale korrale kaitseala valitseja Keskkonnaametiga (vajalik ka skeemina, koopia tellijale) ja tellijaga.
   5. Tööde teostamine on lubatud vastavalt kaitseala valitseja (Keskkonnaamet) kirjalikule kooskõlastusele. Taimestiku uuringu aruanne edastatakse peale hankelepingu sõlmimist töövõtjale.
   6. Tööd tuleb läbi viia väljaspool lindude aktiivset pesitsusperioodi ajavahemikul 15.04.2026-01.07.2026 ning roht- ja puittaimestiku tärkamisperioodi ja suurveeaega.
   7. Kasutada mehhanisme ja tehnoloogiaid, mille mürareostus on võimalikult väike. Vaja on mh arvestada Kostivere maastikukaitseala kaitse-eeskirja kui ka Looduskaitseseaduse sätetega, Muinsuskaitseseaduse ning Rebala muinsuskaitseala kaitsekorraga.
   8. Töö teostaja on kohustatud tööde algusest kirjalikku taasesitamist võimaldaval viisil ja vastavalt kehtivatele korrale ette teavitama ametkondi (Keskkonnaametit) ning Tellijat.
   9. Ehitusmaterjalide transpordi aeg, transpordiviis (-vahendid) ning materjalide ladustamise kohad tuleb taasesitamist võimaldaval viisil kooskõlastada Keskkonnaameti ning Tellija esindajaga. Materjalide transport ja ladustamine võib toimuda vaid eelnevalt kooskõlastatud alal ja viisil. Võimalikult vältida nö tühisõite.
   10. Kahju tekkimise kahtluse korral teavitada koheselt Tellijat ja vajadusel Keskkonnaametit. Võimalikud kahjustused likvideeritakse lähtuvalt konkreetsest juhtumist kooskõlastades Tellija ja vajadusel Keskkonnaametiga.
   11. Objekt paikneb karstialal; oluline arvestada geoloogiliste, muinsus- ning looduskaitse jm tingimustega. Vältida taimkatte ja pinnase (sh lähtekivimi) kahjustamist, eriti väljaspool matkaraja trajektoori. Keelatud on materjali ja töövahendite lühiajaline paigutamine väljaspool kooskõlastatud kohtasid. Ehitustöödel kahjustatud pinnas tuleb tasandada, tasandatud aladele muru- ega heinaseemet ei külvata, vaid lastakse taastuda looduslikul taimestikul (v.a. projektis toodud juhtudel). Mistahes umbrohutõrjevahendite kasutamine ning orgaanilise aine juurde toomine objektile on keelatud.
   12. Puitmaterjali lõikamisel objektil kasutada saepuru kokku koguvat tehnoloogiat või tööviisi.
   13. Tööde teostamisel tuleb kasutada mehhanisme ja tehnoloogiaid, mis välistavad kütte- ja määrdeainete vm keskkonnareostust tekitavate ainete sattumise pinnasesse ja taimestikule. Puidukonservant, kütused, õlid jm ehitusel kasutatavad võimalikud keskkonda saastavad vedelikud peavad olema ladustatud lekkekindlalt. Masinate ja seadmete tankimine ei tohi toimuda veekogudele lähemal kui 30 meetrit. Kütuste ja õlide ladustamine objektil on keelatud, ehituseks kasutatavate immutite, värvide jm ajutine päevane ladustamine on lubatud vaid vastavate kemikaalidega seotud tööde teostamise ajal.
   14. Lõikepindade immutusvahendit tuleb hoida, kasutada, käidelda ja utiliseerida vaid tootja poolt lubatud juhiseid järgides. Kohtades, kus immutiga töödeldakse lõikepindu, katta maapind immutamise kohas kile vm immuti maasse imbumist takistava tõkkega. Taimekaitsemürkide kasutamine (keemiline umbrohutõrje) ja ladustamine mistahes eesmärgil ja viisil ehitus- ja hooldustööde tegemiseks on rangelt keelatud. Sügavimmutatud puitmaterjali ei tohi põletada ja nende jääke jätta loodusesse.
   15. Pinnase planeerimisel kõrvalisele alale ja muruseemne vm külvamise vajadusel (v.a. projektis käsitletud juhtudel) tuleb tööd eelnevalt kooskõlastada tellijaga. Pinnase planeerimine taimkattega alale on keelatud.
   16. Kasutatavad mehhanismid ja tööde teostamise tehnoloogia peab olema valitud nii, et ei vigastataks alal kasvavaid puid. Ohu korral ehitustööde käigus puutüvesid mehaaniliselt vigastada, tuleb puutüvede kaitse näha ette vastavalt standardile EVS 939- 3:2020 Puittaimed haljastuses, osa 3: Ehitusaegne puude kaitse või muul viisil, mis tagab puude kaitse juhuslike vigastuste eest. Pärast ehitustööde lõppu kaitselahendid eemaldada.
   17. Töövõtja vastutab kõikide ehitustegevuses tekitatud kahjustuste, ka ehitusplatsist väljaspool olevate eest. Töövõtja on kohustatud omal kulul likvideerima kõik ehitusaegsed kahjustused. Võimalikud kahjustused alal likvideeritakse lähtuvalt konkreetsest juhtumist kooskõlastades tegevuse Tellija ning Keskkonnaametiga.
   18. Töö teostaja võtab kõik vajalikud kooskõlastused kuni kasutusloa väljastamiseni kaasaarvatult. Riigilõivud tasub tellija.
   19. Pakkumuse maksumuses tuleb muuhulgas arvestada:
       1. uue taristu rajamisega, kõigi kaasnevate tööde teostamise ja materjalikuludega ning materjalide, seadmete ja tööjõu transpordiga rajatavale objektile.
       2. Käesoleva hanke mahtudesse ei kuulu Urke tee parkla killustikalus, killustikuga jalgtee ning liiklusmärgid rajamistööd.
       3. Töövõtja töömahtudesse kuulub Urke tee parklasse parklapiirde ning infotahvli ja rattahoidja rajamistööd.
       4. Käesoleva hanke mahtudesse ei kuulu Muuseumi parkla parklapiirde rajamine.
       5. Töövõtja mahtudesse kuulub Muuseumi parklasse liiklusmärkide, viitade, infotahvlite, prügikastide, killustikuga jalgteed rajamine.
       6. Pakkumuse maksumus peab sisaldama kasutusloa saamiseks vajalike teostusjooniste tellimist/koostamist.
       7. Pakkumuses tuleb tööde ühikhindade maksumused esitada vastavalt Lisa 4 hinnapakkumuse vormile.
       8. Tellija jätab endale õiguse tellida töid vastavalt oma eelarvelistele võimalustele ning ei ole kohustatud hankelepingut kogu töömahu osas sõlmima.

2.20. Hankeleping sõlmitakse esimesel võimalusel olenevalt hankemenetluse kulgemisest ja rajamistööde teostamise lõpptähtaeg on 30.09.2026. Lepingu kehtivuse tähtaeg on 31.10.2026.

2.21. Töövõtjal tuleb tööd teostada kahes etapis:

2.21.1. Töövõtja planeeritud tööde akteerimise maht 2025 aastasse peab olema 50000,00 euro väärtuses käibemaksuta ja selle osa tööst peab töövõtja üle andma hiljemalt 19.12.2025.

2.21.2. Ülejäänud mahus tööd tuleb teostada hiljemalt 30.09.2026

* 1. Töödele on nõutav garantii kestvusega 2 aastat.
  2. Tellija reserv on kuni kümme protsenti (10%) hankelepingu kogumaksumusest (pakkumuse hinnatavast kogumaksumusest), mis võib Tellija äranägemisel lisanduda hankelepingu kogumaksumusele ehitustööde teostamise käigus. Reservi kasutatakse üksnes juhul, kui ilmneb võrreldes hankega tellitud ehitustöödega selliste täiendavate ehitustööde tellimise või töömahtude suurendamise vajadus, mida Tellija esialgsete ehitustööde tellimisel ette ei näinud. Reservi kasutamise üle otsustab Tellija Töövõtja ettepanekul või iseseisvalt.
  3. Objektiga on kohustuslik eelnev juhendatud tutvumine hankija määratud aegadel, erandina kokkuleppel muul ajal: 07.10.2025 a, algusega kell 10.00, eelnevalt registreeruda RMK külastuskorraldusosakond, tel 5017970 (RMK Lahemaa külastusala juht Timo Kangur).
  4. Hankija vormistab objektiga juhendatud tutvumisel pakkuja registreerimise ja väljastab pakkujale objektiga tutvumise kohta tõendi. Kui pakkujat esindab tutvumisel volitatud esindaja, palume esitada volikiri.
  5. Juhul kui pakkuja ei ole osalenud objektiga juhendatud tutvumisel, jätab hankija pakkumuse läbi vaatamata.
  6. Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete registri kaudu (https://riigihanked.riik.ee ).
  7. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.
  8. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
  9. Tehnilise kirjelduse parandused:
     1. *"PH2405\_PP\_EK-8-01\_Materjalide-kokkuvote" on invaraja ja platvormile kuluv kruvivaiade kogus 274 tk (platvorm 62 tk ja invarada 212 tk)*